Nos officialis Eduensis notum facimus quod Symoninus de Millere filius quondam domini Hugonis de Millercio recognovit se debere religiosis viris abbati et conventui S. Martini Eduensis pro remedio anime Galteri de Muisse, militis defuncti, centum solidos turonenses annui redditus quos assignat super pratum quoddam suum situm super ripam Tarane, juxta pratum Johannis de la Ruée, vulgariter appellatum Broillium de Millereio et omnia prata que ibidem prope Broillium sita sunt, que Laurendinus, Lambertus, Guillelmus, filius Perraudini, et Martinus de Millereyo, Homines predicti Symonis, tam ratione predictorum hominum quam uxorum eorumdem, habent vel habere possunt qualibet ratione ab aqua Tarane versus Precharmoy, et totum censum quem dominus Johannes de Edua, miles, debet dicto Symonino pro prato suo de Marmeot sito juxta Lepraelle et juxta astam Brunechot que omnia movent de feodo predicti abbatis et monasterii S. Martini supradicti, de quibus dictus Symoninus se devestit et investit dominum Johannem de Curia, monachum S. Martini Eduensis, loco abbatis et conventus. Datum et actum Edue anno Domini M CC LXX, mense augusto.